Vaselinetjie op skerm in George | Knysna-Plett Herald
Vaselinetjie op skerm in George
Thursday, 21 September 2017, 09:30
Die film Vaselinetjie word vanaf 22 September by Ster Kinekor in die Garden Route Mall vertoon.
ENTERTAINMENT NUUS EN VIDEO - Die film Vaselinetjie wat onlangs as die wenner van kykNET, Silwerskermfees aangewys is, word vanaf 22 September by Ster Kinekor, Garden Route Mall vertoon.
Dié aangrypende rolprent speel in die Noord-Kaap en Johannesburg af en handel oor 'n wit meisie wat deur bruin mense grootgemaak is.
Marguerite van Eeden, wat die volwasse Vaselinetjie speel, is as opkomende akteur vermeld tydens die feesafsluiting.
Die regisseur, Corné van Rooyen, het amper 'n jaar lank die land met sy Bantam-bakkie plat gereis tussen klein dorpies se kinderhuise en wit plakkerskampe om die geliefde karakters in Anoeschka von Meck se boek te vind.
Von Meck se boek is in 2004 deur Tafelberg gepubliseer is en het daarna 'n hele rits literêre-toekennings ontvang.
Die Engelse vertaling My Name is Vaselinetjie, is in 2008 deur Tafelberg gepubliseer.
Kyk die lokprent hieronder.
Die bekroonde boek Vaselinetjie is gegrond op Von Meck se ware ervarings as versorger in 'n kinderhuis en vertel die verhale van Helena 'Vaselinetjie' Bosman en haar vriende, Killer, Pizzaface, Texan en Albie.
Vaselinetjie Is die naam van die hoofkarakter van hierdie eg menslike storie, bevat binne-in haarself die volle spektrum van hoe die mens na hul ware identiteit soek, hoe die lewe hul verwond en in hierdie geval, hoe sy dit waarvan sy eens 'n slagoffer was, triomfantlik oorkom en as volwaardige persoon bo haar omstandighede uitstyg.
Dit is nie net die verhaal van 'n Suid-Afrikaanse kinderhuiskind waarvan haar ras en herkoms twyfelagtig is nie. Dit is die verhaal van 'n nasie.
Aan die einde van die verhaal is Vaselinetjie nie meer 'wit' of 'bruin' of 'baster' nie. Sy is haarself. Sy is tuis in haar eie vel, haar eie lewe, haar eie land.
Die bekroonde skryfster Anoeschka von Meck en voormalige joernalis van die Group Editors-koerante aan die Tuinroete, het in trane uitgebars toe Vaselinetjie aangewys is as die wenner van die kykNET-Silwerskermfees.
Read more about: vaselinetjie fliek movie ster kinekor showing now showing movie night film
Posted on: 09:30 Thu, 21 September 2017